《锦堂春》
元代·佚名

睡魔王。百般作害为殃。白日间、犹教可，夜更深、无处潜藏。

恼得人、昏如痴醉，怀修行、轻送无常。眼若胶粘，头如山压，一团昏闷转羸尪。

相勾引，三尸六贼，梦里盗元阳。般般飞腾法界，万种颠狂。

似这般、无端乖劣，劝诸公、各自堤防。念死生、前程事大，要殷勤、保护三光。

莫得偎佣，全凭觉悟，神通勇猛赛关张。相争战，威锋刚硬，一志向前当。

追赶退，云收雾敛，湛湛清凉。

作者简介：亦称无名氏，是指身份不明或者尚未了解姓名的人。源于古代或民间、不知由谁创作的文学、音乐作品会以佚名为作者名称。